सच्ची घटनाओं से प्रेरित
कैथरीन। तुम्हारे नाम में कोमलता है।
शायद तुम ज़्यादा परेशान नहीं करोगी।
तुम मुझसे बात करके अपनी मदद कर सकती हो।
और अगर तुमने नहीं की...
तो मैं तुम्हें चोट पहुँचाऊँगा।
और मैं तब तक चोट पहुँचाना बंद नहीं करूँगा
जब तक तुम मुझे मेरी ज़रूरत की सारी जानकारी न दे दो।
बिना आराम के 72 घंटे। क्या तुम सोना नहीं चाहती?
अगर तुमने मुझे जानकारी नहीं दी, तो यह कभी ख़त्म नहीं होगा।
एक छठा छात्र था।
मुझे उनके नाम बताओ वरना तुम्हें दोबारा बर्फ़ीले पानी में डाला जाएगा।
- मेरे पास तुम्हें बताने को कुछ नहीं है! - नहीं...
नहीं, नहीं। तुम सुरक्षित हो।
तुम सुरक्षित हो। तुम घर में हो।
नहीं, यह मैं हूँ।
- यह मैं हूँ। मैं क्रिस्च्यॉन हूँ। - कृपया!
द न्यू लुक
तो तुमने उन्हें बताया कि मैं मुक़दमा कर रही हूँ और उन्होंने जवाब में कुछ नहीं कहा?
पर आपको समझना होगा कि आपने यहाँ क्या शुरू किया है।
मैंने शुरू किया?
यह मैंने शुरू नहीं किया। मैं उन्हें बर्बाद कर दूँगी।
- कोको... - पिएर और पॉल ने मेरे कॉन्ट्रैक्ट का उल्लंघन किया
जब वे मेरी अनुमति के बिना अमरीका में शनैल नंबर फ़ाइव बनाने लगे।
मेरी पीठ पीछे।
यह फैसला अदालत करेगी।
हम हमला करेंगे और फिर वे पलटकर हमला करेंगे और...
हद है, रेने। क्या तुम अपना काम करोगे
या मुझे घर वापस लौटकर ख़ुद तुम्हारा काम करना होगा?
मुझे पैसे चाहिए।
मैंने स्विट्जरलैंड की सबसे रईस महिलाओं के साथ लंच का आयोजन किया है।
अगर तुम उन्हें पसंद आई, तो वे तुम्हें उनकी ड्रेसें बनाने के लिए ढेरों पैसे देंगी।
हैलो। हैलो।
- हैलो। - तुमसे मिलकर ख़ुशी हुई।
मुझे भी।
- हैलो। तुमसे मिलकर ख़ुशी हुई। - हैलो। कैसी हो?
- उन्होंने तुम्हें बैठने की जगह नहीं दी? - नहीं, अभी तक नहीं।
माफ़ करना। कृपया, हम सभी को मेरी टेबल पर बिठाओ।
बेशक, मिस। और क्या मैं कुछ कह सकता हूँ?
हाँ?
मिस, आपका खाता...
अभी मेरे पास इस पर चर्चा करने का समय नहीं है। मैं वादा करती हूँ। मैं भुगतान ज़रूर करूँगी।
अब कृपया, यह बेहद महत्वपूर्ण लंच है। रास्ते से हटो।
मुझे बताओ, अब आंद्रे की तबियत कैसी है?
वह और गैब्रिएल कुछ ही दिन पहले पैरिस पहुँचे। उसकी चिकित्सा शुरू हो चुकी है।
उम्मीद है सब ठीक होगा।
मेरे पास केवल वे दोनों ही बचे हैं।
मैं उनसे सबसे ज़्यादा प्यार करती हूँ।
क्या तुम्हारे पास फ़ोटो है?
यहाँ मेरे पोते-पोतियों की फ़ोटो हैं।
कितना शानदार है।
अरे, हाँ। हाँ, बेशक। उनकी फ़ोटो फ्रेम हो रही है।
मुझे पूछना होगा, वह महिला कौन है?
कौन सी महिला?
वह जो हमारे बैठने के बाद से, वहाँ दूर कोने में बैठकर हमें घूर रही है।
कोको, जान। हैलो।
- वह तुम्हें देखकर हाथ हिला रही है। - काफ़ी अरसा हो गया है।
वह?
जान, कोको। मुझे विश्वास नहीं होता है।
- कोको! कोको! - काफ़ी ज़िद्दी लगती है।
हाँ, वह है, है न? हाँ।
सब देख रहे हैं। बेहतर होगा कि तुम वहाँ जाकर हैलो कहो।
कैथरीन निर्जलित और थकी हुई है।
तुम्हें उसे सादा खाना खिलाना होगा क्योंकि उसे अल्सर होने की काफ़ी संभावनाएँ हैं।
ठीक है, पर एक और... एक और समस्या है।
उसे अक्सर पता ही नहीं होता है कि मैं कौन हूँ या वह कहाँ है...
हाँ, भुखमरी और कुपोषण के काफ़ी पेचीदा दुष्प्रभाव होते हैं।
हमें कैंप से लौटने वालों में कई लक्षण दिख रहे हैं
और कुछ मामलों में, सदमा लगने के कारण भूलने की बीमारी भी हुई है।
पर क्या उसकी याददाश्त लौटेगी?
काफ़ी संभावनाएँ हैं।
पर यह बेहद ज़रूरी है कि उस पर ज़ोर न डाला जाए।
सुनिश्चित करना कि वह आराम करे।
श्री ड्यॉ,
कैथरीन को काफ़ी कष्ट सहना पड़ा है।
भुखमरी लोगों को पागल बना सकती है।
यह असहनीय दर्द होता है।
यह शरीर के साथ-साथ, दिमाग और अंतरात्मा को भी क्षति पहुँचाती है।
मैं क्या कर सकता हूँ?
बस उसे समय दो।
कृपया, धीरे-धीरे आगे बढ़ो।
मैं हर कुछ दिनों में उसकी जाँच करने आऊँगा।
आगंतुकों को सीमित करो। अगर संभव हो, तो किसी को मिलने ही मत दो।
मैं नहीं चाहता कि वह मुझे चिंतित देखे।
अभी तुम्हें विगरू के साथ मीटिंग करनी है।
मैं नहीं जा सकता। यह असंभव है।
मैं यहाँ संभाल सकता हूँ।
नहीं। अगर मुझे पता होता कि वह लौटने वाली है,
तो मैं कभी यह बड़ा क़दम नहीं उठाता। यह चमत्कार है।
हाँ, यह है।
और श्री बूसाक़ द्वारा तुम्हें यह मौका दिया जाना भी एक चमत्कार है।
क्रिस्च्यॉन, इसे मत गँवाओ।
अब कैथरीन घर लौट आई है।
यही महत्वपूर्ण चीज़ है।
तुम्हें ख़ुद पर गर्व होना चाहिए।
इसलिए कृपया जाओ।
- तुम्हें वही करना चाहिए जो तुम्हारे लिए अच्छा हो। - हाँ।
जाओ।
- हैलो। - क्या यह
क्रिस्च्यॉन ड्यॉ का घर है?
- हाँ। यह ड्यॉ निवास है। - क्या कैथरीन लौट आई है?
- माफ़ करना, कैथरीन? - हाँ,
- कृपया, मैं उससे बात करना चाहूँगा। - नहीं, यह संभव नहीं है।
- पक्का? - हाँ, माफ़ करना।
तुम्हें विश्वास नहीं होगा कि मुझे मेड्रिड से निकलने में कितनी परेशानियाँ हुईं।
मेरा मतलब, ब्रिटिश दूतावास में वे लोग,
हर एक, उन्हें बस यही जानना था कि मैं कहाँ गई थी, मुझे क्या पता था।
इतने सारे सवाल पूछे गए। यह सच में बेहद थकाऊ था।
काफ़ी थकाऊ लगता है।
थकाऊ? नहीं, वह यातना थी।
हाँ, पर, तुम सही सलामत वहाँ से निकल आई।
बस यही मायने रखता है।
मुझे बताओ, तुम यहाँ क्यों आई हो?
यह लंच का समय है।
मुझे लगा था
कि लंदन घूमने जाना तुम्हें ज़्यादा पसंद होगा।
हाँ, पर मेड्रिड में हमारे कारनामे के बाद, मुझे गद्दार क़रार दिया गया।
और इंग्लैंड में मेरे परिवार ने, उन सबने मुझे अस्वीकार कर दिया।
इसलिए, अब मैं सिर्फ़ तुम्हारी हूँ।
मैं कितनी क़िस्मतवाली हूँ।
मुझे बताओ यहाँ चीज़ें कैसे हैं।
ये सारे स्विस लोग काफ़ी...
रईस लगते हैं।
ज़्यादा चालाक मत बनो, एल्सा।
कैसी चालाकी?
मैं यहाँ ज़्यादा ध्यान आकर्षित न करने की कोशिश कर रही हूँ। तुम्हें भी यही करना चाहिए।
यह अब भी ख़तरनाक है।
क्या फ़्रेंच सरकार अब भी तुम्हारे पीछे पड़ी है?
धीरे बोलो।
माफ़ करना।
कोको।
अगर तुम चाहती हो कि मुझे जो पता है, मैं वह किसी को न बताऊँ,
तो यह सुनिश्चित क्यों नहीं करती कि तुमने मुझसे जो वादा किया था वह मुझे मिले?
यह रहा। यह पैसों के बारे में है।
जान, तुमने ख़ुद मेड्रिड में कहा था कि यह बस पैसों के बारे में है।
तुमने मुझसे यही कहा था जब स्पैट्ज़ ने सब खर्च कर दिए थे।
तुमने कहा था, "मैं और हासिल कर सकती हूँ।" और फिर...
फिर तुमने मेरे दिल और आत्मा की तुलना टेबलक्लॉथ से की थी।
मैंने वह यूँ ही कहा था।
बस मेरा ख़याल रखो, हाँ?
हम यह चूमकर तय कर सकते हैं।
बेशक तुम्हें बधाई देनी चाहिए।
यह नई शुरुआत, तुम्हारा फ़ैशन हाउस...
मुझे पूरी जानकारी नहीं है कि तुमने श्री बूसाक़ से क्या कहा,
पर उन्होंने पहले कभी केवल एक इंसान पर इतना बड़ा निवेश नहीं किया है।
यह मेरे लिए सम्मान की बात है।
क्या तुमने अभी तक लिलॉन्ग को बताया?
पक्का वह बेहद परेशान होगा कि तुम उसे छोड़ रहे हो।
अभी नहीं। पर मैं ज़रूर बताऊँगा।
पर तुम्हें उसे तुरंत बताना होगा।
क्रिस्च्यॉन, हमें कागज़ी कार्रवाई पूरी करनी है।
दर्जी, दर्जिन नियुक्त करने हैं। मॉडल, स्टाफ़ नियुक्त करने हैं।
जगह ढूँढनी है। जगह बेहद महत्वपूर्ण है।
बूसाक़ को कुछ ऐसा चाहिए जो आलीशान दिखे।
मैं सोच रहा था कि यह थोड़ा अंतरंग हो, ज़्यादा व्यक्तिगत हो,
कुछ ऐसा जो कुछ महिलाओं की नज़ाकत भरी ड्रेसें बनाने की मेरी इच्छा को व्यक्त करे।
बेशक। पर इसे अब भी बड़े पैमाने पर होने की ज़रूरत है।
और बूसाक़ को कुछ महिलाओं की ड्रेसों से कुछ ज़्यादा चाहिए।
पक्का तुम्हें यह पता होगा।
पर मुझे थोड़ा समय चाहिए होगा।
- मुझे पता नहीं कि तुम जानते हो या नहीं, पर... - तुम्हारी बहन उस भयावहता से लौट आई है।
हाँ। यह शानदार है, क्रिस्च्यॉन। वह कैसी है?
उसमें सुधार हो रहा है, पर इसमें थोड़ा समय लगेगा।
यह बहुत बड़ी सफलता है।
घर जाओ और कैथरीन की अच्छी देखभाल करने की कोशिश करो।
धन्यवाद, ज़ॉर्ज़।
पर तुम्हारे बिज़नेस पार्टनर के रूप में,
मैं तुम्हें बता दूँ कि बूसाक़ ज़्यादा धैर्यवान नहीं हैं।
उनकी अपनी समय सारिणी है।
मैं समझता हूँ। मैं आभारी हूँ।
चिंता मत करो।
पर मैं चिंतित हूँ।
क्या यह सच है? वह लौट आई है?
हाँ, वह लौट आई है।
धन्यवाद।
मुझे उससे मिलना होगा।
अर्वे, वह कमज़ोर है। इंतज़ार करना बेहतर होगा।
नहीं। मुझे उससे बात करनी ही होगी।
और तुम जल्द ही करोगे।
पर आज नहीं। वह काफ़ी उलझन में है।
क्या उसने मेरे बारे में पूछा?
वह भूलने की बीमारी से ग्रस्त है।
माफ़ करना। मुझे उससे मिलना ही होगा।
कैथरीन।
मुझे लगा था कि मैंने तुम्हें खो दिया।
यह सब बेहद...
कुछ भी कहना बेहद बेवकूफ़ी है।
ठीक है, चलो उसे आराम करने दें।
कृपया।
बस एक मिनट।
उसे पता है कि मैं यहाँ हूँ।
मुझे लगा था कि मैंने तुम्हें खो दिया।
देखिए, हम अगले 72 घंटे सड़क पर नहीं निकल सकते।
और चिंता मत कीजिए, हम उसके बाद तुरंत यहाँ से चले जाएँगे।
अंधेरा होने के बाद, हम ज़ॉन को भेज देंगे
और फिर हम सब चले जाएँगे।
मैं कल वापस आऊँगा।
ठीक है?
मेरा हाथ थामो, कैथरीन।
मुझे उस दूसरे छात्र का नाम बताओ
और यह सब रुक जाएगा।
मेरा हाथ थामो।
- हाँ? हैलो। - मेरे पास अच्छी ख़बर है, श्री ड्यॉ।
माफ़ करना। आप कौन हैं?
तुम्हारी क़िस्मत तुम्हें फ़ोन कर रही है।
मैंने तुम्हारे कारख़ाने के लिए उत्तम जगह ढूँढ ली है।
ज़ॉर्ज़ विगरू तुम्हें बाद में फ़ोन करके कारख़ाने की
जगह दिखाने के लिए अपॉइंटमेंट ले लेगा।
अरे, श्री बूसाक़। ज़ॉर्ज़ को पता है कि मुझे और एकाध दिन चाहिए।
श्री ड्यॉ,
मैं तुम्हारी परिकल्पना को वास्तविकता में बदलने की अपनी इच्छा में अडिग हूँ,
पर तुम्हें अपनी भूमिका निभानी होगी।
आख़िरकार, यह व्यवसाय है।
हाँ, जानता हूँ। और विश्वास कीजिए, मैं बेहद आभारी हूँ।
बढ़िया है। तो फिर मुझे जो कहना था, मैंने कह दिया।
युद्ध ख़त्म हो रहा है, श्री ड्यॉ।
ज़िंदगी की नई शुरुआत करने का समय आ गया है।
मेरे लिए आशावान महसूस करना बेहद अजीब है।
और फिर भी, किसी तरह, तुमने मुझे आशावान महसूस करवाया।
क्या वेरथाइमर भाइयों ने तुमसे संपर्क किया?
- अभी तक नहीं। - यह बेहूदा है।
मैं उन्हें बर्बाद कर दूँगी।
आपको कुछ समझना होगा।
- हम पर कोई नकारात्मक प्रभाव नहीं पड़ना चाहिए। - तुम क्या कह रहे हो?
अगर आप वेरथाइमर भाइयों से लड़ती हैं,
तो लोगों के सामने सारे राज़ खुल जाएँगे।
अब, क्या कुछ भी ऐसा है जो आपने मुझे नहीं बताया?
नहीं। नहीं। ऐसा कुछ नहीं है।
ऐसे राज़ जिनके बारे में मुझे नहीं पता?
एक ही सवाल पूछना बंद करो।
अगर तुमने आज उन्हें फ़ोन करके जवाब नहीं माँगा, तो मैं माँगूँगी!
अरे, नहीं। लगता है कि तुम मुसीबत में हो।
शुरू मत हो जाओ, एल्सा।
मेरी ज़िंदगी में जो भी चीज़ें हैं, मैंने उन्हें ख़ुद कमाया है।
मैंने अपने हाथों से हाउस ऑफ़ शनैल को खड़ा किया था।
और शनैल नंबर फ़ाइव का आविष्कार मैंने किया था। वह मैंने उन्हें दिया था।
और अब उन्हें लगता है कि वे उसे मुझसे चुराकर बच निकलेंगे।
कौन तुमसे वह चुराना चाहता है?
पिएर वेरथाइमर और उसका बेवकूफ़ भाई, पॉल।
वे बच नहीं सकते। जिस पर मेरा हक़ है, मैं वह हासिल करके रहूँगी।
बढ़िया है। मैं भी सहमत हूँ कि लोगों को उनके हक़ की चीज़ें मिलनी चाहिए।
मेरे सहित।
लगता है कि आज रात की पार्टी बेहद शानदार होगी।
क्या तुम्हें निमंत्रण मिला?
मेरा निमंत्रण? नहीं। क्यों?
होटल के सारे अतिथियों को आमंत्रित किया गया है। मुझे यह फ़्रंट डेस्क ने दिया गया है।
हम पार्टी में नहीं जाएँगे।
क्यों नहीं? चलो देखें इसमें क्या लिखा है, ठीक है?
"विशिष्ट अतिथिगण और भावी दोस्त"...
यह बेहद प्यारा है। आकर्षक है।
"इतने साल जश्न मनाने के कारण के अभाव के बाद"...
यह सच है।
"आप आज शाम चार बजे से आधी रात तक किसी भी समय हमारे साथ आकर
ज़िंदगी के नाम जाम उठाने के लिए सादर आमंत्रित हैं।"
हम इन लोगों को नहीं जानते हैं।
दरअसल, शायद तुम जानती हो।
क्या?
"हम आपसे परिचित होने के लिए उत्सुक हैं,
श्री और श्रीमती पिएर वेरथाइमर।"
यह बेहद मज़ाकिया है।
इसमें यही लिखा है।
यह संयोग नहीं है।
इसलिए उसने जवाब नहीं दिया था।
देखा, वह खेल रहा है, पर यह युद्ध है।
मुझे मार्गदर्शन की ज़रूरत है।
कुछ तो है जो ठीक नहीं है।
बात बस यह है कि... कैथरीन पहले जैसी नहीं रही।
मुझे पता था कि वह बदल जाएगी, पर वह पहचान में ही नहीं आ रही है।
- किसकी पहचान में नहीं आ रही? - मेरी।
मुझे पता नहीं मैं क्या करूँ।
मैं उन चीज़ों की कल्पना करता रहता हूँ जिनसे वह गुज़री होगी
और...
जो दृश्य मैं अपने दिमाग़ में देखता हूँ, वे बेहद...
वे निर्दयी हैं और बेहद कठोर हैं।
तुम्हें ऐसा लगता है कि वह तुम्हें दोष देती है?
मैं ही ख़ुद को दोष देता हूँ।
अगर मैं चला गया, तो यह आपके लिए ज़्यादा सुरक्षित होगा।
और मैं अन्य छात्रों के साथ रह सकता हूँ।
यह हम सभी के लिए ज़्यादा सुरक्षित होगा।
हमारी रिपोर्ट पुष्टि करती हैं कि
सभी पाँचों छात्रों को बालर्ड शूटिंग रेंज में मौत की सज़ा दी जाएगी।
कैथरीन, मैं चाहता हूँ कि तुम कुछ संदेश पहुँचाओ, समझी?
कृपया उसे मत भेजो।
हमें कोशिश करनी होगी।
मैं समझता हूँ।
मुझे कैथरीन के पास ले चलो।
धन्यवाद।
जब हम पार्टी में हों, तो मुझे अगुवाई करने देना।
मुझे परवाह नहीं है।
तुम जितनी मर्ज़ी पिएर से बातें कर सकती हो। वह शादीशुदा है।
मैं कोई ऐसा ढूँढ रही हूँ जो ज़्यादा उपलब्ध हो।
हैलो।
ड्रिंक चाहिए?
नहीं?
ठीक है, धन्यवाद।
और अगर कोई पूछे कि हम दोनों एक-दूसरे को कैसे जानते हैं,
तो बस उनसे कहना कि हम पुरानी दोस्त हैं।
युद्ध से पहले की।
चाहे जो भी करो, पेचीदा मुद्दों का ज़िक्र मत करना।
मेड्रिड जैसे पेचीदा मुद्दों का ज़िक्र नहीं करूँगी।
- तुम मेरा मतलब समझ गई हो, है न? - हाँ, बेशक समझ गई हूँ।
मैं बस यहाँ अपनी ज़िंदगी की सबसे प्यारी दोस्तों में से एक से मिलने आई हूँ।
मेरा बस यही इरादा है।
नाम?
तुम मुझे जानते हो। कृपया रास्ते से हटो।
माफ़ करना, मिस। हमें सूची में सभी नामों की पुष्टि करनी होगी।
कोको शनैल।
माफ़ करना, मिस। इस सूची में कोई कोको शनैल नहीं है।
मेरा नाम है।
"मिस एल्सा लोम्बार्डी।"
हाँ। आपका नाम ठीक यहाँ है।
- इस शाम को आपसे मिलकर बेहद ख़ुशी हुई। - मुझे भी।
- कृपया। इस तरफ़। - धन्यवाद। धन्यवाद।
पर, उसका क्या? क्या होटल के सभी अतिथि आमंत्रित नहीं हैं?
लगभग सभी।
श्री वेरथाइमर ने ख़ुद अतिथियों की सूची को मंज़ूरी दी।
ख़ैर, पक्का कोई ग़लती वगैरह हुई होगी।
मैं तुमसे बाद में मिलूँगी, जान।
यह स्वीकार्य नहीं है। मैं अंदर जा रही हूँ।
नहीं।
आप नहीं जाएँगी। आप आमंत्रित नहीं हैं।
अब, देखो।
कृपया, मिस।
मैं सुरक्षा कर्मियों को नहीं बुलाना चाहता।
मुझे मत छुओ, तुच्छ, गंवार कहीं के।
मिस, यह व्यक्तिगत पार्टी है।
आप अन्य अतिथियों के साथ भोजन कर सकती हैं जो आमंत्रित नहीं हैं।
मैं तुम्हें इसके लिए नौकरी से निकलवा दूँगी।
यह इस लायक है।
यह लो।
मुझे दो। मैं कोशिश करती हूँ।
कितना दयनीय है।
सभी का स्वागत है। मैं पिएर वेरथाइमर हूँ।
मुझे बेहद ख़ुशी है कि आप सभी हमारी दुनिया में
समृद्धि और शांति के नए अध्याय का जश्न मनाने के लिए यहाँ मौजूद हैं।
कृपया हम सभी के नाम पर जाम उठाएँ जो यहाँ इकट्ठा हुए हैं।
चियर्स।
पिएर।
अफ़सोस है कि तुम मेरी पार्टी में नहीं आ सकी।
क्या तुम्हें अंदर आने में कोई परेशानी हुई?
अरे, तुम्हारा मतलब वह आलीशान पार्टी जो तुम अभी-अभी छोड़ आए
ताकि तुम आकर मुझसे बात कर सको?
हाँ, वही पार्टी। तुम्हें निमंत्रण न भेजने के लिए माफ़ी चाहूँगा।
तो मेरे भाई को और मुझे तुम्हारी नन्ही चिट्ठी मिली।
जिसमें हम पर मुक़दमा चलाने की धमकी दी गई है।
दरअसल वह काफ़ी स्पष्ट थी। लगभग पेशेवर थी।
मैं सुनिश्चित करूँगी कि तुम मुझे वह दो जिसकी मैं हक़दार हूँ।
हाँ, मुझे ऐसा नहीं लगता है।
आर्य क़ानूनों की मदद से हमें हमारे व्यवसाय से निकालने की तुम्हारी वह कोशिश।
हम कभी भी उसका
सार्वजनिक खुलासा कर सकते हैं।
साथ ही रिट्ज़ में तुम्हारी उन कई रातों का भी
जिनमें तुमने नाज़ियों का मनोरंजन किया था।
मैं काफ़ी सुन चुकी हूँ।
अपना मुँह मत मोड़ो जब मैं तुमसे बात कर रहा हूँ।
तो फिर बोलना बंद करो।
मैं तुम पर मुक़दमा करूँगी।
तुमने मेरे नाम और परफ़्यूम से ढेरों पैसे कमाए।
हमने 20 साल साथ मिलकर व्यवसाय किया
और अब तुम्हें लगता है कि तुम मुझसे चुरा सकते हो?
मैं तुमसे अदालत में मिलूँगी।
तुमसे और तुम्हारे दयनीय भाई से।
यह कभी नहीं होगा। हम ऐसा नहीं होने देंगे।
तुम मेरे ऋणी हो, बेवकूफ़ कहीं के!
हमने सौदा किया था। तुमने, मैंने और मेरे भाई ने। एक अच्छा सौदा किया था।
तुम्हें पता था कि तुम क्या कर रही थी और हमने सौदे की शर्तें पूरी की थीं।
तुम्हें तुम्हारा दस प्रतिशत मिल गया था। मुझे समझ नहीं आता कि तुम क्यों शिकायत कर रही हो।
- क्योंकि तुमने मुझे धोखा दिया! - तुम्हारा समर्थन करके? तुम पर विश्वास करके?
होश में आओ।
सच्चाई यह है कि तुम अपने ख़ुद के व्यवसाय की क्षमता देख ही नहीं पाई।
बेशक, अब तुम उसका श्रेय ले रही हो,
पर उस समय तुम हमें वह देकर ख़ुश थी
ताकि तुम जाकर अपने बेवकूफ़ दोस्तों के साथ पार्टी कर सको।
झूठे। कमबख़्त झूठे कहीं के!
यह स्वीकार करो। यह स्वीकार करो।
तुमने दो यहूदियों को अपना व्यवसाय दिया क्योंकि तुम्हें पता था कि हम तुम्हें रईस बना देंगे।
तुम लोग बस इसी में माहिर हो।
तुमने अभी-अभी क्या कहा?
तुमने सुना मैंने क्या कहा।
पैसे, पैसे, पैसे। तुम्हें बस पैसों की परवाह है।
सुनो।
यह बातचीत ख़त्म नहीं हुई है।
तुमने मुझे कभी नहीं समझा, पिएर, और कभी समझोगे भी नहीं।
अपनी पार्टी का मज़ा लो।
तुम लौट आई हो।
तुम्हारा शरीर यहाँ है।
पर तुम्हारी आत्मा कहीं और है।
- मैं यह और नहीं करना चाहती। - मुझे भी यही महसूस हुआ था। और फिर वह हुआ था।
मैडम डेल्हे ने तुम्हारी झलक देखी थी।
- उन्होंने मुझे देखा? - हाँ।
उन्हें पता था कि तुम वापस लौटोगी।
यह संभव नहीं है।
इसका कोई मतलब नहीं बनता है, इन सभी चीज़ों का।
मैं अभी तुम्हें वहाँ देख रही हूँ।
तुम इतनी पीड़ा में हो।
सभी दर्द सह रहे थे।
पर तुम्हारे साथ कोई और है।
उन्होंने हमें अकेले में प्रताड़ित किया था।
मुझे बाथरूम में वह नहीं दिख रहा है।
आपको उस बाथरूम के बारे में क्या पता है?
नहीं। तुमने उनका हाथ थामा।
मेरा हाथ थामो।
उन्होंने तुम्हें ज़िंदा रहने में मदद की।
यहाँ तुम अकेली हो।
- पर वहाँ... - बहुत हुआ।
तुम्हारा भैया मुझे तुम्हारे पास लेकर आया है
ताकि मैं तुम्हारे व्यथित दिल को थोड़ी सांत्वना दे सकूँ।
तुम्हारे साथ कोई था। तुमने उनका हाथ थामा था।
क्रिस्च्यॉन।
यहाँ से चली जाओ।
- तुम पर जो गुज़री, उसके लिए मुझे बेहद खेद है... - चलो, मैडम डेल्हे।
- ...मेरी जान। - कभी और। और बहुत-बहुत धन्यवाद।
क्रिस्च्यॉन, उसे यहाँ से ले जाओ।
मुझे बेहद खेद है।
सोफ़ी।
सोफ़ी!
श्रीमान?
क्या श्री ड्यॉ ने कहा कि वह नहीं आ रहे हैं? हमें कुछ जगहें देखने जाना था।
उन्होंने ऐसा कुछ नहीं कहा।
- अपॉइंटमेंट रद्द कर दो। - ठीक है, श्रीमान।
श्री बूसाक़ इससे ख़ुश नहीं होंगे।
कैथरीन।
वह बस तुम्हारी मदद करने की कोशिश कर रही थी। हम सभी बस तुम्हारी मदद करना चाहते हैं।
मेरी मदद?
आप मेरी मदद नहीं कर सकते।
पर तुम घर लौट आई हो।
अब तुम यहाँ हमारे साथ हो। तुम्हें यहाँ हमारे साथ रहना होगा।
बस मुझे तुम्हारी मदद करने दो।
ज़ॉन के साथ जो हुआ, वह मेरी ग़लती थी।
मुझे उसे कभी इस अपार्टमेंट से जाने को नहीं कहना चाहिए था।
वह यहाँ सुरक्षित था।
तुम्हें ख़ुद को माफ़ करना होगा। वह एक असंभव स्थिति थी।
श्रीमान? मिस?
मैं तुमसे मिलने आना चाहता था। मैंने सुना था कि तुम ठीक नहीं हो।
- मैंने पहले भी फ़ोन किया था। - नहीं।
- मैं तुमसे बात करना चाहता था। - नहीं। कोई आगंतुक नहीं।
यह सही समय नहीं है, नौजवान। कृपया।
मैंने तुम्हारा चेहरा पहले भी देखा है।
मैं तुम्हें कैसे जानती हूँ?
अम, मैं ज़ॉन का दोस्त था। मैंने सुना कि तुम घर लौट आई।
कृपया, क्या तुम मेरे साथ चलने का एहसान करोगी?
कुछ है जो तुम्हें दिखाना है।
कैथरीन, तुम बाहर जाने की हालत में नहीं हो।
सर, यह बेहद ज़रूरी है।
बेशक।
वह बस वहाँ है।
वे यहीं हैं।
वे?
हाँ, ज़ॉन और बाकी के लोग।
हम कुल छह लोग थे।
हमने मेरी दादी के घर में एक छोटी सी प्रिंटिंग प्रेस स्थापित की
और फिर नाज़ी-विरोधी पर्चे बाँटने लगे।
शुरुआत में, ऐसा लगा कि इससे फ़र्क नहीं पड़ेगा।
पर वह बढ़ता गया। रेज़िस्टन्स बढ़ता गया।
और फिर इसने नाज़ी समकक्षों का ध्यान आकर्षित किया।
जब नाज़ियों ने मेरे पाँचों दोस्तों को गिरफ़्तार कर लिया,
मुझे पूरा यक़ीन था कि अब मेरी बारी होगी।
पर फिर कोई मुझे पकड़ने नहीं आया।
और अगले दिन, मैं सुरक्षित था।
और मेरा परिवार सुरक्षित था।
और उसके अगले दिन भी।
और तभी मुझे पता चला कि मेरे दोस्तों ने मेरा नाम नहीं बताया।
मेरे दोस्त नहीं टूटे और न ही तुम टूटी।
मुझे पता नहीं कि कैसे इतनी सारी यातनाएँ सहने के बाद भी तुम चुप रही।
मैं तुम्हें यहाँ धन्यवाद कहने के लिए लेकर आया हूँ।
मेरी ज़िंदगी तुम्हारी कर्ज़दार है।
तुमने मुझे ज़िंदगी जीने का दूसरा मौका दिया।
जब तुम तैयार होगी, मैं तुम्हें घर ले जाऊँगा।
अब मुझे याद आ गया।
कैंप में लोगों को विश्वास नहीं हुआ था कि मैंने इतनी बहादुरी से यातनाएँ सहीं।
पर वह मेरी बहादुरी नहीं थी जिसने मुझे मेरा मुँह खोलने से रोका था।
वह साहस नहीं था।
अब मुझे याद आ गया।
वह आप थे क्रिस्च्यॉन।
कोई बात नहीं।
मैं काफ़ी थक गई हूँ।
काश वे मुझे मार डालते।
मरना आसान होता है।
केवल तुम्हें ही पता है कि तुम्हें क्या करना चाहिए।
मुझे सुन रही हो? तुम किससे बात कर रही हो?
मेरे पास तुम्हें बताने को कुछ नहीं है!
पकड़ो उसे! पकड़ो उसे!
नहीं!
तुम्हें परेशान करने के लिए माफ़ी चाहूँगा।
कोई बात नहीं, क्रिस्च्यॉन।
मैं बस माफ़ी मांगना चाहता था कि मैं हमारी मीटिंग चूक गया,
पर मैं कल ज़रूर आऊँगा और उसके बाद हर रोज़ आऊँगा।
- मुझे तुम पर विश्वास करने में सक्षम होना होगा। - मैं तुम्हें निराश नहीं करूँगा।
हम साथ मिलकर कुछ शानदार बनाएँगे। तुम, मैं और बूसाक़।
यह दुर्लभ है।
क्या?
ज़िंदगी में दूसरा मौका मिलना।
दूसरा मौका?
हाँ। मुझे दूसरा मौका दिया गया है।
शायद हम सभी को दिया गया है।
अपना ख़ुद का कमरा ढूँढ लो, एल्सा।
मैं तुम्हारी बकवास सुनने के मूड में नहीं हूँ।
भगवान के लिए।
- तुम्हें क्या चाहिए? - तुम बिल्कुल सही थी।
मैं तुम्हें कभी समझ नहीं पाया।
- पिएर। - पर मैं समझना चाहता हूँ।
आज रात को।
अपने घुटनों पर बैठो।
कोको, कृपया।
इसके लिए मैं ज़िम्मेदार नहीं हूँ। मेरा भाई है।
तो फिर अच्छे बच्चे बनो।
और मुझे मेरे पैसे दे दो।
उप-शीर्षक अनुवादक : मून कलिता